*Likumprojekts*

**Grozījumi Zemes pārvaldības likumā**

Izdarīt Zemes pārvaldības likumā (Latvijas Vēstnesis, 2014, 228.nr.; 2016, 189.nr.) šādus grozījumus:

1. Izteikt 4. panta 1. punktu šādā redakcijā

“1) ja lauksaimniecībā izmantojamās zemes kvalitātes novērtējums ir augstāks par 45 ballēm, vietējā pašvaldība var noteikt tās kā vērtīgās lauksaimniecībā izmantojamās zemes, nosakot ierobežojumus zemes sadrumstalošanai un zemes lietošanas kategorijas maiņai”.

1. Izteikt 7. panta otro daļu šādā redakcijā:

“(2) Veidojot jaunas apbūves teritorijas, pirms detālplānojuma apstiprināšanas vietējā pašvaldība un zemes īpašnieki administratīvā līguma ietvaros vienojas par ielu būvniecībai to sarkanajās līnijās vai ceļu būvniecībai nepieciešamās zemes un inženierbūves atsavināšanu vietējai pašvaldībai vai saglabāšanu privātīpašumā, un, ja nepieciešams, par inženierbūvju būvniecību.”

1. Izteikt 11. panta otro daļu šādā redakcijā:

“(2) Zemes konsolidācijas projektā iekļauj zemes gabalus, attiecībā uz kuriem zemes konsolidācijas dalībnieki noslēguši līgumu ar Valsts zemes dienestu par dalību zemes konsolidācijā, šā likuma [17.panta](http://likumi.lv/doc.php?id=270317" \l "p17" \t "_blank) pirmajā daļā minētos zemes gabalus, Latvijas zemes fonda zemes gabalus, zemes gabalus pēc ceļa rekultivācijas, vietējai pašvaldībai piekritīgos starpgabalus, kas robežojas ar zemes konsolidācijas dalībnieku zemes gabaliem, kā arī citu vietējai pašvaldībai piederošo vai piekritīgo zemi, kas nav nepieciešama vietējās pašvaldības funkciju īstenošanai.”

1. Aizstāt 13. panta pirmās daļas 7. punktā vārdus “Zemes kvalitātes novērtējuma informācijas sistēmas” ar “Augšņu un zemes kvalitātes novērtējuma informācijas sistēmas”.
2. 15. pantā:

pirmās daļas pirmo teikumu izteikt šādā redakcijā:

“Par vides aizsardzību atbildīgā ministrija ir valdītājs iekšzemes publiskajiem ūdeņiem, kas atrodas dabas rezervātos, nacionālajos parkos un dabas liegumos un nav privātpersonu īpašumā vai citas ministrijas valdījumā, un jūras piekrastes sauszemes daļai, kas atrodas dabas liegumos un nacionālo parku dabas lieguma zonā un nav privātpersonu īpašumā vai citas ministrijas valdījumā.”

papildināt pantu ar devīto daļu šādā redakcijā:

“(9) Par vides aizsardzību atbildīgā ministrija un vietējās pašvaldības Ministru kabineta noteiktajā kārtībā, kādā budžeta iestādes kārto grāmatvedības uzskaiti, nodrošina grāmatvedības uzskaiti par to valdījumā esošajiem šā panta pirmajā un otrajā daļā minētajiem iekšzemes publiskajiem ūdeņiem, jūras piekrastes ūdeņiem un jūras piekrastes sauszemes daļu.”

1. 17. pantā:

svītrot trešās daļas otrajā teikumā vārdus “jaunu ēku būvniecība un tādu”;

papildināt pantu ar sesto daļu šādā redakcijā:

“(6) Šā panta pirmajā daļā minētie zemes gabali, par kuriem sešu mēnešu laikā pēc šā panta piektajā daļā noteiktā termiņa nav pieņemts vietējās pašvaldības domes lēmums par rezerves zemes fondā ieskaitītā vai īpašuma tiesību atjaunošanai neizmantotā zemes gabala piederību vai piekritību pašvaldībai vai nav izdots Ministru kabineta rīkojums par zemes gabala piederību vai piekritību valstij, piekrīt vietējai pašvaldībai tās administratīvajā teritorijā. Lēmumu par zemes piekritību pieņem pašvaldība.”

1. Izteikt 19. pantu šādā redakcijā:

“**19.pants. Augsnes kartēšana un zemes kvalitātes vērtēšana**

Augsnes kartēšanu un zemes kvalitātes vērtēšanu veic lauksaimniecībā izmantojamai zemei un meža zemei reizi 20 gados un datus uzkrāj Augšņu un zemes kvalitātes novērtējuma informācijas sistēmā. ”

1. Papildināt likumu ar 191. pantu šādā redakcijā:

“**191.pants. Augsnes monitoringa veikšana**

Nacionālā meža monitoringa vai augsnes monitoringa veicējiem, augšņu kartētājiem un zemes kvalitātes novērtētājiem, pildot darba pienākumus, ir tiesības bez ierobežojumiem pārvietoties un ņemt augsnes paraugus lauksaimniecības un meža zemēs, ja nepieciešams, uzrādot dienesta vai darba apliecību.”

1. 22. panta pirmajā daļā:

7.punktā aizstāt vārdus “Zemes kvalitātes novērtējuma informācijas sistēma” ar vārdiem “Augšņu un zemes kvalitātes novērtējuma informācijas sistēma”;

papildināt ar 14. punktu šādā redakcijā:

“14) Valsts vienotā datorizētā zemesgrāmata – datiem par zemes īpašuma tiesībām.”

1. Izteikt pārejas noteikumu 4.punktu šādā redakcijā:

“Šā likuma III nodaļa stājas spēkā 2020.gada 1.janvārī.”

1. Pārejas noteikumu 5. punktā:

izteikt 3.apakšpunktu šādā redakcijā:

“3) līdz 2017. gada 31. decembrim izdod šā likuma 13. panta pirmās daļas 6.punktā minētos noteikumus. ”

papildināt ar 5. un 6. apakšpunktu šādā redakcijā:

“5) līdz 2021. gada 31. decembrim izdod šā likuma 13. panta pirmās daļas 7. un 8.punktā minētos noteikumus.

6) līdz 2019.gada 31.decembrim izdod šā likuma 13.panta pirmās daļas 4.punktā minētos noteikumus.”

1. Aizstāt pārejas noteikumu 8. punktā skaitli “2020” ar skaitli “2025”.
2. Aizstāt pārejas noteikumu 9. punktā skaitli “2020” ar skaitli “2025”.

Vides aizsardzības un   
reģionālās attīstības ministrs K.Gerhards